Na 'n lang dag op die pad van Hoedspruit af Kaap toe, was Coles Corner soos 'n oase in die woestyn. Ek het eers na 11 die aand daar opgedaag, maar steeds was ek met ope arms verwelkom. Die netjiese kamer, skoon beddegoed, warm stort en heerlike koffie was lafenis. Baie dankie Betsey. Ek beveel die plekkie aan vir elke reisiger wat 'n rusplekkie soek op die lang pad.
By aankoms was ons baie hartlik ontvang deur Tannie Betsey. Die kamer was netjies en baie skoon gewees. Alles wat jy sal benodig, was voorsien en dit was skoon. Die komplimentere beskuit was uit die boonste rakke. Ek sal beslis weer gebruik maak van Coles Corner as my oorslaapplekkie op pad huis toe.